Berlingske Tidende, 1834-08-22
Journal des Debats, indeholder følgende ældre Privat-Skrivelser fra Madrid, som vi troe at burde meddele vore Læsere: Den 2den August, Kl. 8 om Morgenen. Hermed erholder de Afskrivten af de af Proceres og Procuradores foreslaaede Adresser til Throntalens Besvarelse. Den første vorder sandsynligviis antaget førend jeg slutter mit Brev og den sidste discuteres i Morgen. Den af Proceres er meget godt optaget af Publicum, men imod den fjerde Paragraph indvender man, at den er unøjagtig, i det den for Forbrydelserne den 17de anklager et ringe Antal Mennesker, da de dog bleve begaaede at hele Pøbelen, som ved ondskabsfulde Bagvaskelser var ophidset, hvilket førte til Munkenes Myrdning paa hiin Dag. Desuden mene de ikke, at Guds Tempel er vanhelliget, og de finde at den Munkene tildeelte Benævnelse af Alterets uskyldige Tjenere, er falsk og uanvendelig. Proceres Kammeret vil ikke danne nogen Opposition, men, som man troede, sandsynligviis mere stemme overeens med Procuradores's almindelige Anskuelse. En, og for sig uvigtig Omstændighed kundgjør Majoritetens Aand. Hertugen af Veraguas, et Medlem af Oppositionen, som er fulgt efter Kammerets afdøde Secretair Clemencin, blev efter to Afstemninger valgt, med en Fleerhed af 46 mod 8 istedet for Hr. Qvintana, en ivrig Tilhænger af Martinez de la Rosa. Grev Torrenos Udkast til de spanske Finantsers Regulering vækker stor Opmærksomhed. Det synes ikke at være af den Beskaffenhed, som de i Paris og London udbredte foruroligende Rygter havde fremstillet det. J ethvert Tilfælde ville vi om faa Dage bedre kunne dømme herom. Alt tyder paa, at Procuradores Mødet i Morgen vorder stormende. Debatterne ere nødvendige, for at vende Publicum fra Cholera, som endskjøndt mindre heftig, dog endnu anretter store Ødelæggelser. Den har udbredt sig i Provindserne østlig og nordlig for Madrid. Om Aftenen Kl. 7. – Proceres Adressen er med ubetydelige Ord-Forandringer antaget, saaledes som Commissionen havde foreslaaet den. Ved Mødets Begyndelse indtraf en Omstændighed, som truede med at vorde langvarig. General Palafor forlangte en retslig Undersøgelse af Proceres, som hans Lige. Greven af Parcent understøttede denne Ansøgning. Nogle Proceres, hvoriblandt Las Amarillas og Burgos, erklærede, at en Proceres ikke besad sine Rettigheders og Prærogativers fulde Rydelse, førend han var indladt i Kammeret, hvilket ikke kunde skee førend han havde aflagt Eed, og at Hertugen af Saragossa havde ikke fuldført denne Formalitet. Dette vanskelige Spørgsmaal blev imidlertid fjernet af Præsidenten, i det han erindrede Kammeret om, at denne Dags eneste Forretning maatte være Adressens Discussion. Hertugen af Rivas, en af Secretairerne, var den første, som talte imod Adressen, der forekom ham utilstrækkelig, da den ikke svarede til Throntalens Meddelelser, hvis Oprigtighed han meget roste, men hvis Utilstrækkelighed han erklærede; han meente, at Adressen maatte fremhæve de Gjenstande, hvorover Kammeret haabede at erholde Forslag af Regjeringen. Han bestemmede disse Punkter og blandt andre Pressens Frihed, Spørgsmaalet om Anerkjendelsen af Syd=Americas Frihed o. s. v. Hertugen af Rivas, som talde meget flydende og med stor Elegants, viiste en alt for stor Overeenstemmelse med deres Meninger og Anskuelser, som havde udkastet ProcuradoresKammerets Adresse. Hans Tale havde aabenbar til Hensigt at fremstille hans Grundsætninger. Hr. Martinez de la Rosa besvarede ham i en zirlig, men uforberedt Tale, som paa Ny kundgjorde hans Talertalent. Denne Tale, ligesom to andre, han siden holdt, gjorde et dybt Jndtryk paa Forsamlingen, som hørte paa ham med stor Opmærksomhed. En stor Kraft, forenet med Maadehold, en fri Udtalen af det ædleste Sindelag og en udmærket Takt i Udtrykkenes Valg betegne denne Hr. Martine; de la Rosa's nye Optrædelse i en repræsentativ Regjerings Løbebane. Grev Torreno gav i de faa Ord, han talde, nye Beviser, paa sin Duelighed, sit rene Sprog og sin Dygtighed i Beviisførelse.